nibzard/narodne-novine-full-text-markdown huggingface dataset:
### NN 36/2015 (30.3.2015.), Dopuna Popisa pravih osoba kojima je izdana suglasnost za obavljanje stručnih poslova u području zaštite i spašavanja

DRŽAVNA UPRAVA ZA ZAŠTITU I SPAŠAVANJE

757

Na temelju članka 29.b stavka 6. Zakona o zaštiti i spašavanju (»Narodne novine« br. 174/2004, 79/2007, 38/2009 i 127/2010) Državna uprava za zaštitu i spašavanje objavljuje

DOPUNU POPISA

PRAVNIH OSOBA KOJIMA JE IZDANA SUGLASNOST ZA OBAVLJANJE STRUČNIH POSLOVA U PODRUČJU ZAŠTITE I SPAŠAVANJA

|  |  |  |  |
| --- | --- | --- | --- |
| Red. broj | Naziv i sjedište pravne osobe | Vremensko razdoblje na  koje je suglasnost izdana | Grupa poslova |
| 1. | TEHNOZAŠTITA d.o.o., Zagreb, Buzinski prilaz 10 | 18. 9. 2014. – 18. 9. 2017. | I. i II. |
| 2. | Braniteljska zadruga AKTIVAN ŽIVOT, Ivankovo, Gorjani 151 | 18. 9. 2014. – 18. 9. 2017. | I. i II. |
| 3. | KONSPEKT-sigurnost d.o.o., Zagreb, Hrelićka zavrtnica 11 | 18. 9. 2014. – 18. 9. 2017. | I. |
| 4. | ZITEL d.o.o., Zagreb, Peruanska 14 | 18. 9. 2014. – 18. 9. 2017. | I. |

Ovom dopunom Popis pravnih osoba kojima je suglasnost za obavljanje stručnih poslova u području zaštite i spašavanja (»Narodne novine« br. 70/14) dopunjen je i usklađen sa stanjem u 2014. godini.

Klasa: 011-03/15-01/01

Urbroj: 543-01-08-01-15-1

Zagreb, 24. ožujka 2015.

Ravnatelj
dr. sc. Jadran Perinić, v. r.

36 30.03.2015 Dopuna Popisa pravih osoba kojima je izdana suglasnost za obavljanje stručnih poslova u području zaštite i spašavanja

36 30.03.2015 Dopuna Popisa pravih osoba kojima je izdana suglasnost za obavljanje stručnih poslova u području zaštite i spašavanja
### NN 36/2015 (30.3.2015.), Odluka o imenovanju županijskog državnog odvjetnika u Županijskom državnom odvjetništvu u Zadru

36 30.03.2015 Odluka o imenovanju županijskog državnog odvjetnika u Županijskom državnom odvjetništvu u Zadru

36 30.03.2015 Odluka o imenovanju županijskog državnog odvjetnika u Županijskom državnom odvjetništvu u Zadru

DRŽAVNOODVJETNIČKO VIJEĆE

759

ODLUKA

Državnoodvjetničko vijeće na temelju članka 152. u vezi s člankom 94. stavkom 1. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13 i 148/13) na 5. sjednici održanoj 17. ožujka 2015.

odlučilo je

I. GORAN TROSKOT, zamjenik županijskog državnog odvjetnika u Županijskom državnom odvjetništvu u Zadru imenuje se za županijskog državnog odvjetnika u Županijskom državnom odvjetništvu u Zadru, na vrijeme od četiri godine.

II. Imenovani županijski državni odvjetnik dužan je stupiti na dužnost u roku koji odredi Glavni državni odvjetnik, a koji ne može biti duži od šest mjeseci.

Broj: DOVO-16/15

Zagreb, 17. ožujka 2015.

Predsjednik
Državnoodvjetničkog vijeća
Dražen Jelenić, v. r.
### NN 36/2015 (30.3.2015.), Odluka o imenovanju zamjenice Glavnog državnog odvjetnika Republike Hrvatske u Državnom odvjetništvu Republike Hrvatske

DRŽAVNOODVJETNIČKO VIJEĆE

760

ODLUKA

Državnoodvjetničko vijeće na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13 i 148/13) na 5. sjednici održanoj 17. ožujka 2015.

odlučilo je

I. ŽELJKA ŠAŠKOR, zamjenica županijskog državnog odvjetnika u Županijskom državnom odvjetništvu u Zagrebu imenuje se za zamjenicu Glavnog državnog odvjetnika Republike Hrvatske u Državnom odvjetništvu Republike Hrvatske.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-49/14

Zagreb, 17. ožujka 2015.

Predsjednik

Državnoodvjetničkog vijeća

Dražen Jelenić, v. r.

36 30.03.2015 Odluka o imenovanju zamjenice Glavnog državnog odvjetnika Republike Hrvatske u Državnom odvjetništvu Republike Hrvatske
### NN 36/2015 (30.3.2015.), Odluka o imenovanju zamjenice županijske državne odvjetnice u Županijskom državnom odvjetništvu u Sisku

DRŽAVNOODVJETNIČKO VIJEĆE

761

ODLUKA

Državnoodvjetničko vijeće na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13 i 148/13) na 5. sjednici održanoj 17. ožujka 2015.

odlučilo je

I. MARIJA RUKAVINA, općinska državna odvjetnica u Općinskom državnom odvjetništvu u Kutini imenuje se za zamjenicu županijske državne odvjetnice u Županijskom državnom odvjetništvu u Sisku.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-14/15

Zagreb, 17. ožujka 2015.

Predsjednik

Državnoodvjetničkog vijeća

Dražen Jelenić, v. r.

36 30.03.2015 Odluka o imenovanju zamjenice županijske državne odvjetnice u Županijskom državnom odvjetništvu u Sisku
### NN 36/2015 (30.3.2015.), Odluka o imenovanju zamjenice županijskog državnog odvjetnika u Županijskom državnom odvjetništvu u Zagrebu

DRŽAVNOODVJETNIČKO VIJEĆE

762

ODLUKA

Državnoodvjetničko vijeće na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13 i 148/13) na 5. sjednici održanoj 17. ožujka 2015.

odlučilo je

I. TANJA ŠUŠAK, zamjenica općinske državne odvjetnice u Općinskom državnom odvjetništvu u Zagrebu imenuje se za zamjenicu županijskog državnog odvjetnika u Županijskom državnom odvjetništvu u Zagrebu.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-17/15

Zagreb, 17. ožujka 2015.

Predsjednik

Državnoodvjetničkog vijeća

Dražen Jelenić, v. r.
### NN 36/2015 (30.3.2015.), Odluka o prirezu porezu na dohodak Općine Kula Norinska

36 30.03.2015 Odluka o prirezu porezu na dohodak Općine Kula Norinska

36 30.03.2015 Odluka o prirezu porezu na dohodak Općine Kula Norinska

OPĆINA KULA NORINSKA

763

Na temelju članka 30. i 30.a Zakona o financiranju jedinica lokalne i područne (regionalne) samouprave (»Narodne novine« broj 117/93, 69/97, 33/00, 127/00, 59/01, 107/01, 117/01 – ispravak, 150/02, 147/03, 132/06, 26/07, 73/08 i 25/12) i članka 29. Statuta Općine Kula Norinska (»Službeni glasnik Dubrovačko-neretvanske županije« broj 06/13), Općinsko vijeće Općine Kula Norinska, na XI. sjednici održanoj 17. ožujka 2015. godine, donosi

ODLUKU

O PRIREZU POREZU NA DOHODAK OPĆINE KULA NORINSKA

Članak 1.

Ovom Odlukom utvrđuju se obveznici, stopa te način obračuna i plaćanja prireza porezu na dohodak koji su vlastiti izvori prihoda Proračuna Općine Kula Norinska.

Članak 2.

Prirez porezu na dohodak plaća se po stopi od 10 %.

Članak 3.

Obveznici prireza porezu na dohodak su fizičke osobe koje imaju prebivalište ili uobičajeno boravište na području Općine Kula Norinska, a obveznici su poreza na dohodak prema Zakonu o porezu na dohodak.

Članak 4.

Osnovica prireza porezu na dohodak iz članka 3. ove Odluke je utvrđen porez na dohodak.

Članak 5.

Prirez porezu na dohodak prihod je Proračuna Općine Kula Norinska i uplaćuje se na prijelazni račun »Poreza i prireza na dohodak« HR77 1001005 1721912005.

Članak 6.

Poslove u vezi s utvrđivanjem i naplatom prireza porezu na dohodak obavlja Ministarstvo financija – Porezna uprava.

Članak 7.

Ova Odluka stupa na snagu osmog dana od dana objave u »Narodnim novinama«, a primjenjuje se od 1. svibnja 2015. godine. Ova Odluka će se objaviti i u »Službenom glasniku Dubrovačko-neretvanske županije«.

Klasa: 410-01/15-01/01

Urbroj: 2148/02-15-1

Kula Norinska, 17. ožujka 2015.

OPĆINSKO VIJEĆE OPĆINE KULA NORINSKA

Predsjednik
Nikola Batinović, v. r.
### NN 37/2015 (1.4.2015.), Odluka o dodjeli odlikovanja Reda Nikole Šubića Zrinskog Josipu (Filip) Joviću - posmrtno

PREDSJEDNICA REPUBLIKE HRVATSKE

765

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 5/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), donosim

ODLUKU

O DODJELI ODLIKOVANJA

Redom Nikole Šubića Zrinskog, za junački čin u ratu, odlikuje se

JOSIP (Filip) JOVIĆ – posmrtno.

Klasa: 060-03/15-08/01

Urbroj: 71-03/3-15-01

Zagreb, 23. ožujka 2015.

Predsjednica

Republike Hrvatske

Kolinda Grabar-Kitarović, v. r.
### NN 37/2015 (1.4.2015.), Pravilnik o izmjenama i dopunama Pravilnika o obavljanju gospodarskog ribolova na moru pridnenom povlačnom mrežom - koćom

MINISTARSTVO POLJOPRIVREDE

768

Na temelju članka 9. stavka 1. točke 1. i članka 23. stavka 6. Zakona o morskom ribarstvu (»Narodne novine«, br. 81/2013, 14/2014 i 152/2014) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O OBAVLJANJU GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM

Članak 1.

U Pravilniku o obavljanju gospodarskog ribolova na moru pridnenom povlačnom mrežom – koćom (»Narodne novine«, br. 101/2014, 118/2014, 125/2014 i 2/2015) u članku 10. zadnja dva stavka postaju stavci 7. i 8.

Članak 2.

U članku 11. iza stavka 4. dodaje se stavak 5. koji glasi:

»(5) Iznimno od odredbi stavka 1. točaka 3. i 4. ovog članka Odobrenje se može izdati na plovilo čija je duljina veća od petnaest (15) metara na kojem nije postavljen VMS uređaj i/ili elektronski očevidnik do dana podnošenja zahtjeva ukoliko je povlastica za obavljanje gospodarskog ribolova na moru pohranjena u Upisnik pohranjenih povlastica. Na tim plovilima će Ministarstvo, u dogovoru s vlasnikom plovila, osigurati postavljanje VMS uređaja i/ili elektronskog očevidnika, nakon podnošenja zahtjeva za preuzimanje pohranjene povlastice, a ta plovila ne smiju obavljati ribolov u razdoblju do postavljanja VMS uređaja i/ili elektronskog očevidnika.«

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/14-01/47

Urbroj: 525-13/0340-15-10

Zagreb, 25. ožujka 2015.

Ministar

Tihomir Jakovina, v. r.
### NN 37/2015 (1.4.2015.), Pravilnik o dopunama Pravilnika o obavljanju gospodarskog ribolova na moru okružujućom mrežom plivaricom - srdelarom

MINISTARSTVO POLJOPRIVREDE

769

Na temelju članka 9. stavka 1. točaka 1., 2. i 9., i članka 23. stavka 6. Zakona o morskom ribarstvu (»Narodne novine«, br. 81/2013, 14/2014 i 152/2014) ministar poljoprivrede donosi

PRAVILNIK

O DOPUNAMA PRAVILNIKA O OBAVLJANJU GOSPODARSKOG RIBOLOVA NA MORU OKRUŽUJUĆOM MREŽOM PLIVARICOM –SRDELAROM

Članak 1.

U Pravilniku o obavljanju gospodarskog ribolova na moru okružujućom mrežom plivaricom – srdelarom (»Narodne novine«, br. 101/2014, 125/2014, 140/2014, 147/2014 i 2/2015) u članku 6. iza stavka 4. dodaje se stavak 5. koji glasi:

»(5) Iznimno od odredbi stavka 1. točaka 3. i 4. ovog članka Odobrenje se može izdati na plovilo čija je duljina veća od petnaest (15) metara na kojem nije postavljen VMS uređaj i/ili elektronski očevidnik do dana podnošenja zahtjeva ukoliko je povlastica za obavljanje gospodarskog ribolova na moru pohranjena u Upisnik pohranjenih povlastica. Na tim plovilima će Ministarstvo, u dogovoru s vlasnikom plovila, osigurati postavljanje VMS uređaja i/ili elektronskog očevidnika, nakon podnošenja zahtjeva za preuzimanje pohranjene povlastice, a ta plovila ne smiju obavljati ribolov u razdoblju do postavljanja VMS uređaja i/ili elektronskog očevidnika.«

Članak 2.

U članku 11. dodaje se stavak 4. koji glasi:

»(4) Ribolovni dan koji je počeo zadnjeg dana u mjesecu, a završio prvog dana sljedećeg mjeseca računa se kao prvi ribolovni dan sljedećeg mjeseca.«

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/14-01/46

Urbroj: 525-13/0340-15-12

Zagreb, 25. ožujka 2015.

Ministar

Tihomir Jakovina, v. r.
### NN 37/2015 (1.4.2015.), Pravilnik o izmjeni Pravilnika o sportskom i rekreacijskom ribolovu na moru

MINISTARSTVO POLJOPRIVREDE

770

Na temelju članka 10., članka 29. stavka 6. i članka 31. stavka 2. Zakona o morskom ribarstvu (»Narodne novine«, broj 81/2013, 14/2104 i 152/2014), ministar poljoprivrede donosi

PRAVILNIK

O IZMJENI PRAVILNIKA O SPORTSKOM I REKREACIJSKOM RIBOLOVU NA MORU

Članak 1.

U Pravilniku o sportskom i rekreacijskom ribolovu na moru (»Narodne novine« broj 155/2014) u članku 4. stavku 2. riječ »travnja« zamjenjuje se riječju »lipnja«.

Članak 2.

Ovaj Pravilnik stupa na snagu dan nakon dana objave u »Narodnim novinama«.

Klasa: 011-02/14-01/76

Urbroj: 525-13/0340-15-3

Zagreb, 24. ožujka 2015.

Ministar

Tihomir Jakovina, v. r.
### NN 37/2015 (1.4.2015.), Pravilnik o dopuni Pravilnika o prostornom i vre­men­skom ograničenju obavljanja gospodarskog ribolova na moru okružujućom mrežom plivaricom - srdelarom u 2015. godini

MINISTARSTVO POLJOPRIVREDE

771

Na temelju članka 9. stavka 1. točke 1. Zakona o morskom ribarstvu (»Narodne novine«, br. 81/2013, 14/2014 i 152/2014) ministar poljoprivrede donosi

PRAVILNIK

O DOPUNI PRAVILNIKA O PROSTORNOM I VREMENSKOM OGRANIČENJU OBAVLJANJA GOSPODARSKOG RIBOLOVA NA MORU OKRUŽUJUĆOM MREŽOM PLIVARICOM – SRDELAROM U 2015. GODINI

Članak 1.

U Pravilniku o prostornom i vremenskom ograničenju obavljanja gospodarskog ribolova na moru okružujućom mrežom plivaricom – srdelarom u 2015. godini (»Narodne novine« broj 2/2015) na kraju članka 2. briše se točka i dodaju se riječi: »i u razdoblju od 1. svibnja 2015. godine u 12:00 sati do 31. svibnja 2015. godine u 12:00 sati.«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/15-01/01

Urbroj: 525-13/1282-15-3

Zagreb, 26. ožujka 2015.

Ministar

Tihomir Jakovina, v. r.
### NN 37/2015 (1.4.2015.), Pravilnik o izmjenama i dopunama Pravilnika o povlastici za obavljanje gospodarskog ribolova na moru i Registru povlastica

MINISTARSTVO POLJOPRIVREDE

772

Na temelju članka 14. stavka 9. i članka 15. stavka 5. Zakona o morskom ribarstvu (»Narodne novine«, br. 81/2013, 14/2014 i 152/2014) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O POVLASTICI ZA OBAVLJANJE GOSPODARSKOG RIBOLOVA NA MORU I REGISTRU POVLASTICA

Članak 1.

U Pravilniku o povlastici za obavljanje gospodarskog ribolova na moru i Registru povlastica (»Narodne novine«, br. 130/2013, 99/2014 i 127/2014) u članku 8. stavci 5., 6., 7. i 8. brišu se.

Članak 2.

U članku 9. stavku 7. iza riječi »GT-a« briše se točka i dodaju se riječi; »osim u slučaju kad je do promjene GT-a na postojećem plovilu upisanom u povlasticu došlo na temelju novog izračuna GT-a izvršenom od strane nadležnog tijela, a bez ikakvog zahvata na plovilu što se dokazuje odgovarajućom potvrdom od nadležnog tijela.«

Članak 3.

(1) U članku 11. stavku 3. brišu se riječi: »Prilikom podnošenja zahtjeva za preuzimanje povlastice moraju biti ispunjeni svi uvjeti propisani kao i kod izdavanja povlastice«.

(2) Iza stavka 4. dodaje se stavak 5. koji glasi:

»(5) Iznimno od stavka 3. ovog članka vlasnik plovila nije dužan preuzeti pohranjenu povlasticu u slučaju kada obavijesti Ministarstvo o namjeri prodaje povlastice putem javnog poziva prije isteka roka pohrane.«

Članak 4.

U članku 13. stavku 2. briše se zadnja riječ »godina« i u nastavku se dodaje nova rečenica: »U izračun broja ribolovnih dana u prethodnih pet kalendarskih godina prije podnošenja zahtjeva ne ubraja se vrijeme tijekom kojeg je povlastica bila pohranjena.«

Članak 5.

U članku 14. dodaju se stavci 4., 5. i 6. koji glase:

»(4) Na zahtjev vlasnika plovila, dozvoljava se zamjena ribolovnih zona za pojedini ribolovni alat po principu brisanja upisane ribolovne zone i upisa nove na način da se vrši zamjena jedne unutarnje ribolovne zone za drugu unutarnju odnosno jedne vanjske za drugu vanjsku ribolovnu zonu.

(5) Pod unutarnjim ribolovnim zonama iz stavka 4. ovog članka podrazumijevaju se ribolovne zone A, E, F i G, a pod vanjskim ribolovnim zonama podrazumijevaju se ribolovne zone A, B, C i D.

(6) Zamjena ribolovnih zona iz stavka 4. ovog članka za ribolovne alate za koje je propisano Odobrenje za gospodarski ribolov sukladno članku 23. Zakona o morskom ribarstvu može se odobriti isključivo ako plovilo posjeduje važeće Odobrenje za obavljanje gospodarskog ribolova predmetnim ribolovnim alatom.«

Članak 6.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/13-01/111

Urbroj: 525-13/0340-15-7

Zagreb, 25. ožujka 2015.

Ministar

Tihomir Jakovina, v. r.

37 01.04.2015 Pravilnik o izmjenama i dopunama Pravilnika o povlastici za obavljanje gospodarskog ribolova na moru i Registru povlastica
### NN 37/2015 (1.4.2015.), Pravilnik o izmjeni i dopuni Pravilnika o dozvoljenim ulaganjima i ograničenjima ulaganja UCITS fonda

HRVATSKA AGENCIJA ZA NADZOR FINANCIJSKIH USLUGA

775

Na temelju članka 97. stavka 7., članka 249. stavka 5., članka 249.a stavka 9. i članka 250.f Zakona o otvorenim investicijskim fondovima s javnom ponudom (»Narodne novine«, broj 16/2013 i 143/2014), Hrvatska agencija za nadzor financijskih usluga na sjednici Upravnog vijeća održanoj 27. ožujka 2015. godine donosi

PRAVILNIK

O IZMJENI I DOPUNI PRAVILNIKA O DOZVOLJENIM ULAGANJIMA I OGRANIČENJIMA ULAGANJA UCITS FONDA

Članak 1.

U Pravilniku o dozvoljenim ulaganjima i ograničenjima ulaganja UCITS fonda (»Narodne novine«, broj 26/2015) iza članka 17. dodaje se novi članak 18., koji glasi:

»Članak 18.

Danom stupanja na snagu ovoga Pravilnika prestaje važiti Pravilnik o dozvoljenim ulaganjima i ograničenjima ulaganja UCITS fonda (»Narodne novine«, broj 85/2013).«.

Članak 2.

Dosadašnji članak 18. postaje članak 19.

Članak 3.

Ovaj Pravilnik stupa na snagu sljedećeg dana od dana objave u »Narodnim novinama«.

Klasa: 011-02/15-02/03

Urbroj: 326-01-440-441-15-2

Zagreb, 27. ožujka 2015.

Predsjednik

Upravnog vijeća

Petar-Pierre Matek, v. r.
### NN 38/2015 (3.4.2015.), Odluka o postavljanju izvanrednog i opunomoćenog veleposlanika Republike Hrvatske u Republici Bocvani, sa sjedištem u Pretoriji

38 03.04.2015 Odluka o postavljanju izvanrednog i opunomoćenog veleposlanika Republike Hrvatske u Republici Bocvani, sa sjedištem u Pretoriji

PREDSJEDNICA REPUBLIKE HRVATSKE

778

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1301/36, urbroj: 5030115/1-15-20 od 23. ožujka 2015., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Prof dr. sc. NENAD PRELOG, izvanredni i opunomoćeni veleposlanik Republike Hrvatske u Republici Južnoj Africi, sa sjedištem u Pretoriji, postavlja se i za izvanrednog i opunomoćenog veleposlanika Republike Hrvatske u Republici Bocvani, sa sjedištem u Pretoriji.

Ova Odluka stupa na snagu danom donošenja.

Klasa: 018-07/15-02/03
Urbroj: 71-05-03/1-15-2
Zagreb, 25. ožujka 2015.

Predsjednica
Republike Hrvatske
Kolinda Grabar-Kitarović, v. r.
### NN 38/2015 (3.4.2015.), Odluka o opozivu izvanrednog i opunomoćenog veleposlanika Republike Hrvatske u Republici Austriji, sa sjedištem u Beču

PREDSJEDNICA REPUBLIKE HRVATSKE

779

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1402/09, urbroj: 5030115/1-15-08 od 26. ožujka 2015., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

GORDAN BAKOTA opoziva se dužnosti izvanrednog i opunomoćenog veleposlanika Republike Hrvatske u Republici Austriji, sa sjedištem u Beču.

Ova Odluka stupa na snagu 30. lipnja 2015. godine.

Klasa: 018-07/15-02/04

Urbroj: 71-05-03/1-15-2

Zagreb, 27. ožujka 2015.

Predsjednica

Republike Hrvatske

Kolinda Grabar-Kitarović, v. r.
### NN 38/2015 (3.4.2015.), Odluka o opozivu izvanrednog i opunomoćenog veleposlanika Republike Hrvatske u Republici Makedoniji, sa sjedištem u Skopju

PREDSJEDNICA REPUBLIKE HRVATSKE

780

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1402/10, urbroj: 5030115/1-15-08 od 26. ožujka 2015., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Dr. sc. ZLATKO KRAMARIĆ opoziva se dužnosti izvanrednog i opunomoćenog veleposlanika Republike Hrvatske u Republici Makedoniji, sa sjedištem u Skopju.

Ova Odluka stupa na snagu 30. lipnja 2015. godine.

Klasa: 018-07/15-02/05

Urbroj: 71-05-03/1-15-2

Zagreb, 27. ožujka 2015.

Predsjednica

Republike Hrvatske

Kolinda Grabar-Kitarović, v. r.
### NN 38/2015 (3.4.2015.), Odluka o opozivu izvanredne i opunomoćene veleposlanice Republike Hrvatske u Irskoj, sa sjedištem u Dublinu

PREDSJEDNICA REPUBLIKE HRVATSKE

781

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1402/08, urbroj: 5030115/1-15-08 od 26. ožujka 2015., donosim

ODLUKU

O OPOZIVU IZVANREDNE I OPUNOMOĆENE VELEPOSLANICE REPUBLIKE HRVATSKE

Mr. sc. JASNA OGNJANOVAC opoziva se dužnosti izvanredne i opunomoćene veleposlanice Republike Hrvatske u Irskoj, sa sjedištem u Dublinu.

Ova Odluka stupa na snagu 30. lipnja 2015. godine.

Klasa: 018-07/15-02/08

Urbroj: 71-05-03/1-15-2

Zagreb, 27. ožujka 2015.

Predsjednica

Republike Hrvatske

Kolinda Grabar-Kitarović, v. r.
### NN 38/2015 (3.4.2015.), Odluka o opozivu izvanredne i opunomoćene veleposlanice - stalne predstavnice u Stalnoj misiji Republike Hrvatske pri Uredu Ujedinjenih naroda, sa sjedištem u Ženevi i stalne predstavnice Repub­like Hrvatske pri Svjetskoj trgovinskoj organizaciji (WTO), sa sjedištem u Ženevi

PREDSJEDNICA REPUBLIKE HRVATSKE

782

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1402/13, urbroj: 5030115/1-15-08 od 26. ožujka 2015., donosim

ODLUKU

O OPOZIVU IZVANREDNE I OPUNOMOĆENE VELEPOSLANICE REPUBLIKE HRVATSKE

VESNA VUKOVIĆ opoziva se dužnosti izvanredne i opunomoćene veleposlanice – stalne predstavnice u Stalnoj misiji Republike Hrvatske pri Uredu Ujedinjenih naroda, sa sjedištem u Ženevi, i dužnosti stalne predstavnice Republike Hrvatske pri Svjetskoj trgovinskoj organizaciji (WTO), sa sjedištem u Ženevi, u svojstvu izvanredne i opunomoćene veleposlanice Republike Hrvatske.

Ova Odluka stupa na snagu 30. lipnja 2015. godine.

Klasa: 018-07/15-02/11

Urbroj: 71-05-03/1-15-2

Zagreb, 27. ožujka 2015.

Predsjednica

Republike Hrvatske

Kolinda Grabar-Kitarović, v. r.
### NN 38/2015 (3.4.2015.), Odluka o opozivu izvanredne i opunomoćene veleposlanice Republike Hrvatske u Kraljevini Nizozemskoj, sa sjedištem u Den Haagu

PREDSJEDNICA REPUBLIKE HRVATSKE

783

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1402/16, urbroj: 5030115/1-15-08 od 26. ožujka 2015., donosim

ODLUKU

O OPOZIVU IZVANREDNE I OPUNOMOĆENE VELEPOSLANICE REPUBLIKE HRVATSKE

Mr. sc. VESELA MRĐEN KORAĆ opoziva se dužnosti izvanredne i opunomoćene veleposlanice Republike Hrvatske u Kraljevini Nizozemskoj, sa sjedištem u Den Haagu, i dužnosti stalne predstavnice Republike Hrvatske pri Organizaciji za zabranu kemijskog oružja (OPCW), sa sjedištem u Den Haagu.

Ova Odluka stupa na snagu 30. lipnja 2015. godine.

Klasa: 018-07/15-02/12

Urbroj: 71-05-03/1-15-2

Zagreb, 27. ožujka 2015.

Predsjednica

Republike Hrvatske

Kolinda Grabar-Kitarović, v. r.
### NN 38/2015 (3.4.2015.), Uredba o dopuni Uredbe o nazivima radnih mjesta i koeficijentima složenosti poslova u javnim službama

VLADA REPUBLIKE HRVATSKE

784

Na temelju članka 6. stavka 2. i članka 7. stavka 1. Zakona o plaćama u javnim službama (»Narodne novine«, br. 27/2001 i 39/2009), Vlada Republike Hrvatske je na sjednici održanoj 2. travnja 2015. godine donijela

UREDBU

O DOPUNI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim službama (»Narodne novine«, br. 25/2013, 72/2013, 151/2013, 9/2014, 40/2014, 51/2014, 77/2014, 83/2014, 87/2014, 120/2014, 147/2014, 151/2014, 11/2015 i 32/2015), iza članka 54.l dodaje se članak 54.m koji glasi:

»Članak 54.m

Posebni nazivi radnih mjesta i koeficijenata složenosti poslova u ustanovama za pružanje podrške i usluga braniteljsko-stradalničkoj populaciji i drugim osobama su:

a) Položaji I. vrste

1. ravnatelj                           2,425

2. zamjenik ravnatelja           2,153

3. stručni voditelj                  1,746

4. predstojnik podružnice      1,600«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/15-03/27

Urbroj: 50301-09/09-15-2

Zagreb, 2. travnja 2015.

Predsjednik
Zoran Milanović, v. r.

38 03.04.2015 Uredba o dopuni Uredbe o nazivima radnih mjesta i koeficijentima složenosti poslova u javnim službama

38 03.04.2015 Uredba o dopuni Uredbe o nazivima radnih mjesta i koeficijentima složenosti poslova u javnim službama
### NN 38/2015 (3.4.2015.), Pravilnik o izmjenama Pravilnika o boravku i radu visokokvalificiranih državljana trećih država u Repub­lici Hrvatskoj

38 03.04.2015 Pravilnik o izmjenama Pravilnika o boravku i radu visokokvalificiranih državljana trećih država u Repub­lici Hrvatskoj

MINISTARSTVO UNUTARNJIH POSLOVA

786

Na temelju članka 232. stavka 1. podstavka 13., 14. i 15. Zakona o strancima (»Narodne novine« br. 130/2011 i 74/2013), ministar unutarnjih poslova donosi

PRAVILNIK

O IZMJENAMA PRAVILNIKA O BORAVKU I RADU VISOKOKVALIFICIRANIH DRŽAVLJANA TREĆIH DRŽAVA U REPUBLICI HRVATSKOJ

Članak 1.

U Pravilniku o boravku i radu visokokvalificiranih državljana trećih država u Republici Hrvatskoj (»Narodne novine« br. 120/2012 i 81/2013) u članku 14. stavak 3. briše se.

Dosadašnji stavak 4. postaje stavak 3.

Članak 2.

U članku 16. stavak 3. mijenja se i glasi:

»(3) Državljaninu treće države kojem se odobrava privremeni boravak u svrhu rada u Obrascu 3 na prvoj stranici u rubriku »VRSTA DOZVOLE/TYPE OF PERMIT« upisat će se »EU plava karta«, a u rubriku »NAPOMENE/REMARKS« upisati »rad izvan godišnje kvote«. Državljaninu treće države kojem se odobrava stalni boravak u Obrascu 3 na prvoj stranici u rubriku »VRSTA DOZVOLE/TYPE OF PERMIT« upisat će se »OSOBA S DUGOTRAJNIM BORAVIŠTEM-EU/LONG TERM RESIDENT-EU«, a u rubriku »NAPOMENE/REMARKS« upisat će se »bivši nositelj EU plave karte/rad bez dozvole za boravak i rad«.«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Broj: 511-01-152-33328-2015

Zagreb, 27. ožujka 2015.

Ministar
Ranko Ostojić, v. r.
### NN 38/2015 (3.4.2015.), Pravilnik o izmjeni i dopunama Pravilnika o sigurnosti igračaka

MINISTARSTVO ZDRAVLJA

792

Na temelju članka 8. stavka 3. Zakona o predmetima opće uporabe (»Narodne novine«, broj 39/2013 i 47/2014) ministar zdravlja donosi

PRAVILNIK

O IZMJENI I DOPUNAMA PRAVILNIKA O SIGURNOSTI IGRAČAKA

Članak 1.

U Pravilniku o sigurnosti igračaka (»Narodne novine«, broj 83/2014) u članku 1. stavku 2. iza podstavka 2. dodaju se podstavci 3., 4. i 5. koji glase:

»– Direktiva Komisije 2014/79/EU оd 20. lipnja 2014. o izmjeni Dodatka C Prilogu II. Direktivi 2009/48/EZ Europskog parlamenta i Vijeća o sigurnosti igračaka u pogledu TCEP-a, TCPP-a i TDCP-a (Tekst značajan za EGP) (SL L 182, 21. 6. 2014.),

– Direktiva Komisije 2014/81/EU оd 23. lipnja 2014. o izmjeni Dodatka C Prilogu II. Direktivi 2009/48/EZ Europskog parlamenta i Vijeća o sigurnosti igračaka u pogledu bisfenola A (Tekst značajan za EGP) (SL L 183, 24. 6. 2014.),

– Direktiva Komisije 2014/84/EU оd 30. lipnja 2014. o izmjeni Dodatka A Prilogu II. Direktivi 2009/48/EZ Europskog parlamenta i Vijeća o sigurnosti igračaka koja se odnosi na nikal (Tekst značajan za EGP) (SL L 192, 1. 7. 2014.).«

Članak 2.

U članku 3. iza točke 28. dodaje se točka 29. koja glasi:

» 29. »zakonodavstvo Zajednice za usklađivanje« je bilo koji propis Zajednice kojim se usklađuju uvjeti stavljanja proizvoda na tržište.«

Članak 3.

U Prilogu II. POSEBNI SIGURNOSNI ZAHTJEVI, Dodatak A, tablica ispod naslova »POPIS TVARI TOKSIČNIH ZA REPRODUKCIJU I NJIHOVE DOPUŠTENE UPORABE SUKLADNO TOČKAMA 4., 5. i 6. DIJELA III.« mijenja se i glasi:

|  |  |  |
| --- | --- | --- |
| »Tvar | Razvrstavanje | Dopuštena uporaba |
| Nikal | CMR 2 | U igračkama i dijelovima igračaka od nehrđajućeg čelika.  U dijelovima igračaka koji su namijenjeni za provođenje električne struje.« |

Članak 4.

U Prilogu II. POSEBNI SIGURNOSNI ZAHTJEVI, Dodatak C, ispod naslova »Posebna granična ograničenja za kemikalije koje se koriste u igračkama namijenjenima djeci mlađoj od 36 mjeseci ili u drugim igračkama namijenjenima za stavljanje u usta, donesena sukladno članku 46. stavku 2. Direktive 2009/48/EZ«, dodaje se tablica koja glasi:

|  |  |  |
| --- | --- | --- |
| »Tvar | Cas broj | Granična vrijednost |
| TCEP | 115-96-8 | 5 mg/kg (granična vrijednost sadržaja) |
| TCPP | 13674-84-5 | 5 mg/kg (granična vrijednost sadržaja) |
| TDCP | 13674-87-8 | 5 mg/kg (granična vrijednost sadržaja) |
| Bisfenol A | 80-05-7 | 0,1 mg/l (granica migracije) u skladu s metodama utvrđenima u  EN 71-10:2005 i EN 71-11:2005« |

Članak 5.

Ovaj Pravilnik stupa na snagu osmoga dana od dana objave u »Narodnim novinama«, osim odredbe članka 3. koja stupa na snagu 1. srpnja 2015. godine te odredbe članka 4. koja stupa na snagu 21. prosinca 2015. godine.

Klasa: 011-02/15-02/09

Urbroj: 534-02-1-1/2-15-01

Zagreb, 24. ožujka 2015.

Ministar
prim. Siniša Varga, dr. med. dent., v. r.

38 03.04.2015 Pravilnik o izmjeni i dopunama Pravilnika o sigurnosti igračaka

38 03.04.2015 Pravilnik o izmjeni i dopunama Pravilnika o sigurnosti igračaka
### NN 38/2015 (3.4.2015.), Odluka o aktualnoj vrijednosti mirovine od 1. siječnja 2015.

38 03.04.2015 Odluka o aktualnoj vrijednosti mirovine od 1. siječnja 2015.

HRVATSKI ZAVOD ZA MIROVINSKO OSIGURANJE

793

Na temelju članka 88. stavka 8. Zakona o mirovinskom osiguranju (»Narodne novine«, br. 157/2013 i 151/2014) i članka 22. stavka 1. točke 3. Statuta Hrvatskog zavoda za mirovinsko osiguranje (»Narodne novine«, broj 28/2014 i 24/2015), Upravno vijeće Hrvatskog zavoda za mirovinsko osiguranje, na sjednici održanoj 31. ožujka 2015., donosi

ODLUKU

O AKTUALNOJ VRIJEDNOSTI MIROVINE OD
1. SIJEČNJA 2015.

Članak 1.

Aktualna vrijednost mirovine za jedan osobni bod, radi određivanja mirovine i usklađivanja mirovine i ostalih prava iz mirovinskog osiguranja, od 1. siječnja 2015. iznosi 60,92 kn.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2015.

Klasa: 041-01/15-02/2

Urbroj: 341-99-01/01-15-2

Zagreb, 31. ožujka 2015.

Predsjednica
Upravnog vijeća Hrvatskog zavoda za mirovinsko osiguranje
Mirjana Rađenović, v. r.
### NN 38/2015 (3.4.2015.), Odluka o najnižoj mirovini za jednu godinu mirovinskog staža od 1. siječnja 2015.

HRVATSKI ZAVOD ZA MIROVINSKO OSIGURANJE

794

Na temelju članka 88. stavka 8. Zakona o mirovinskom osiguranju (»Narodne novine« br. 157/2013 i 151/2014) i članka 22. stavka 1. točke 8. Statuta Hrvatskog zavoda za mirovinsko osiguranje (»Narodne novine«, broj 28/2014 i 24/2015) Upravno vijeće Hrvatskog zavoda za mirovinsko osiguranje, na sjednici održanoj 31. ožujka 2015., donosi

ODLUKU

O NAJNIŽOJ MIROVINI ZA JEDNU GODINU MIROVINSKOG STAŽA OD 1. SIJEČNJA 2015.

Članak 1.

Najniža mirovina za jednu godinu mirovinskog staža od 1. siječnja 2015. iznosi 59,05 kn.

Članak 2.

Najniža mirovina određuje se ovisno o ukupnom broju godina mirovinskog staža, uz primjenu polaznog faktora iz članka 85. i mirovinskog faktora iz članka 87. Zakona o mirovinskom osiguranju.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2015.

Klasa: 041-01/15-02/2

Urbroj: 341-99-01/01-15-3

Zagreb, 31. ožujka 2015.

Predsjednica

Upravnog vijeća Hrvatskog zavoda za mirovinsko osiguranje

Mirjana Rađenović, v. r.
### NN 38/2015 (3.4.2015.), Odluka o osnovici za određivanje naknade zbog tjelesnog oštećenja i o usklađivanju novčanih naknada zbog tjelesnog oštećenja od 1. siječnja 2015.

HRVATSKI ZAVOD ZA MIROVINSKO OSIGURANJE

795

Na temelju članka 88. stavka 8. Zakona o mirovinskom osiguranju (»Narodne novine«, br. 157/2013 i 151/2014) i članka 22. stavka 1. točke 1. Statuta Hrvatskog zavoda za mirovinsko osiguranje (»Narodne novine«, broj 28/2014 i 24/2015), Upravno vijeće Hrvatskog zavoda za mirovinsko osiguranje, na sjednici održanoj 31. ožujka 2015., donosi

ODLUKU

O OSNOVICI ZA ODREĐIVANJE NAKNADE ZBOG TJELESNOG OŠTEĆENJA I O USKLAĐIVANJU NOVČANIH NAKNADA ZBOG TJELESNOG OŠTEĆENJA OD 1. SIJEČNJA 2015.

Članak 1.

Osnovica za određivanje naknade zbog tjelesnog oštećenja nastalog zbog ozljede na radu ili profesionalne bolesti od 1. siječnja 2015. iznosi 1213,03 kn.

Članak 2.

Novčane naknade zbog tjelesnog oštećenja korisnicima koji su pravo na novčanu naknadu zbog tjelesnog oštećenja ostvarili od 1. siječnja 1999. do 31. prosinca 2014. neće se usklađivati.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2015.

Klasa: 041-01/15-02/2

Urbroj: 341-99-01/01-15-4

Zagreb, 31. ožujka 2015.

Predsjednica

Upravnog vijeća Hrvatskog zavoda za mirovinsko osiguranje

Mirjana Rađenović, v. r.
### NN 38/2015 (3.4.2015.), Odluka o visini najniže mirovine hrvatskom branitelju iz Domovinskog rata za godinu 2015.

HRVATSKI ZAVOD ZA MIROVINSKO OSIGURANJE

796

Na temelju članka 31. stavka 4. Zakona o pravima hrvatskih branitelja iz Domovinskog rata i članova njihovih obitelji (»Narodne novine«, br. 174/2004, 92/2005, 02/2007, 107/2007, 65/2009, 137/2009, 146/2010, 55/2011, 140/2012, 19/2013 – pročišćeni tekst, 33/2013 i 148/2013, 92/2014) i članaka 21. i 22. Statuta Hrvatskog zavoda za mirovinsko osiguranje (»Narodne novine«, br. 28/2014 i 24/2015), Upravno vijeće Hrvatskog zavoda za mirovinsko osiguranje, na sjednici održanoj 31. ožujka 2015., donosi

ODLUKU

O VISINI NAJNIŽE MIROVINE HRVATSKOM BRANITELJU IZ DOMOVINSKOG RATA ZA GODINU 2015.

Članak 1.

Najniža mirovina hrvatskog branitelja iz Domovinskog rata određuje se od 1. siječnja 2015. u svoti od 2489,85 kn mjesečno.

Članak 2.

Mirovina u visini najniže mirovine, koja se priznaje hrvatskom branitelju iz Domovinskog rata kada navrši 65 godina starosti (muškarac) odnosno 60 godina starosti (žena), a ne ispunjava uvjete mirovinskog staža za priznavanje prava na starosnu mirovinu prema Zakonu o mirovinskom osiguranju, od 1. siječnja 2015. iznosi 2489,85 kn mjesečno.

Članak 3.

Najniža mirovina određuje se hrvatskom branitelju iz Domovinskog rata kojemu je priznato pravo na mirovinu zbog profesionalne nesposobnosti za rad prema Zakonu o pravima hrvatskih branitelja iz Domovinskog rata i članova njihovih obitelji uz primjenu mirovinskog faktora iz članka 87. stavka 1. točke 6. Zakona o mirovinskom osiguranju i od 1. siječnja 2015. iznosi 1991,88 kn mjesečno.

Članak 4.

Najniža mirovina određuje se hrvatskom branitelju iz Domovinskog rata, korisniku starosne ili invalidske i obiteljske mirovine, članu obitelji nakon smrti hrvatskog branitelja kojemu je mirovina priznata prema Zakonu o mirovinskom osiguranju, uz primjenu polaznog faktora iz članka 85. i mirovinskog faktora iz članka 87. Zakona o mirovinskom osiguranju.

Članak 5.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2015.

Klasa: 041-01/15-02/2

Urbroj: 341-99-01/01-15-5

Zagreb, 31. ožujka 2015.

Predsjednica

Upravnog vijeća Hrvatskog zavoda za mirovinsko osiguranje

Mirjana Rađenović, v. r.
### NN 38/2015 (3.4.2015.), Odluka o osnovicama za utvrđivanje vrijednosti boda prema osobnom činu, ustrojbenom mjestu i zvanju hrvatskog branitelja iz Domovinskog rata za godinu 2015.

HRVATSKI ZAVOD ZA MIROVINSKO OSIGURANJE

797

Na temelju članka 20. stavka 2. Zakona o pravima hrvatskih branitelja iz Domovinskog rata i članova njihovih obitelji (»Narodne novine«, br. 174/2004, 92/2005, 02/2007, 107/2007, 65/2009, 137/2009, 146/2010, 55/2011, 140/2012, 33/2013, 148/2013 i 92/2014 i članaka 21. i 22. Statuta Hrvatskog zavoda za mirovinsko osiguranje (»Narodne novine«, br. 28/2014 i 24/2015), Upravno vijeće Hrvatskog zavoda za mirovinsko osiguranje, na sjednici održanoj 31. ožujka 2015., donosi

ODLUKU

O OSNOVICAMA ZA UTVRĐIVANJE VRIJEDNOSNOG BODA PREMA OSOBNOM ČINU, USTROJBENOM MJESTU I ZVANJU HRVATSKOG BRANITELJA IZ DOMOVINSKOG RATA ZA GODINU 2014.

Članak 1.

Za HRVI iz Domovinskog rata utvrđuje se vrijednosni bod za određivanje invalidske mirovine iz članka 16. Zakona o pravima hrvatskih branitelja iz Domovinskog rata i članova njihovih obitelji na temelju pripadajuće osnovice, prema osobnom činu, ustrojbenom mjestu i zvanju, utvrđene ovom odlukom.

Članak 2.

Za HRVI iz Domovinskog rata, radi izračuna invalidske mirovine prema činu, ustrojbenom mjestu i zvanju, određuju se sljedeće osnovice:

|  |  |
| --- | --- |
| Činovi i ustrojbena mjesta | Osnovice |
| Vojnik | 90.899,02 |
| Pozornik | 96.591,28 |
| Razvodnik (zastavnik HRM) | 103.403,97 |
| Skupnik | 91.897,26 |
| Zapovjednik desetine | 109.135,58 |
| Zapovjednik voda | 115.896,48 |
| Zapovjednik satnije | 139.080,75 |
| Zamjenik zapovjednika bojne | 152.605,67 |
| Zapovjednik bojne | 168.055,64 |
| Zamjenik zapovjednika brigade | 183.504,58 |
| Zapovjednik brigade | 183.504,58 |
| Desetnik | 105.134,31 |
| Vodnik | 112.687,40 |
| Stožerni vodnik | 113.459,91 |
| Narednik | 113.459,91 |
| Nadnarednik | 114.106,07 |
| Stožerni narednik | 117.822,54 |
| Časnički namjesnik | 131.421,00 |
| Zastavnik | 111.829,99 |
| Poručnik (poručnik korvete) | 115.896,48 |
| Natporučnik (poručnik fregate) | 125.555,81 |
| Satnik (poručnik bojnog broda) | 139.090,77 |
| Bojnik (kapetan korvete) | 152.605,67 |
| Pukovnik (kapetan fregate) | 168.055,64 |
| Brigadir (kapetan bojnog broda) | 183.504,58 |
| Stožerni brigadir (komodor) | 198.953,49 |
| Brigadni general (komodor) | 198.953,49 |
| Zapovjednik zbornog mjesta | 168.055,64 |
| Zapovjednik zbornog područja | 214.421,08 |
| General bojnik (kontraadmiral) | 214.421,08 |
| General pukovnik (viceadmiral) | 220.212,73 |
| General zbora (admiral) | 226.004,41 |
| Zapovjednik obrane grada | 168.055,64 |
| Stožerni general (stožerni admiral) | 231.796,07 |

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2015.

Klasa: 041-01/15-02/2

Urbroj: 341-99-01/01-15-6

Zagreb, 31. ožujka 2015.

Predsjednica

Upravnog vijeća Hrvatskog zavoda za mirovinsko osiguranje

Mirjana Rađenović, v. r.
### NN 38/2015 (3.4.2015.), Odluka o faktoru osnovne mirovine od 1. siječnja 2015.

HRVATSKI ZAVOD ZA MIROVINSKO OSIGURANJE

798

Na temelju članka 93. stavka 4. Zakona o mirovinskom osiguranju (»Narodne novine«, br. 157/2013 i 151/2014) i članka 21. i 22. Statuta Hrvatskog zavoda za mirovinsko osiguranje (»Narodne novine«, br. 28/2014 i 24/2015), Upravno vijeće Hrvatskog zavoda za mirovinsko osiguranje, na sjednici održanoj 31. ožujka 2015., donosi

ODLUKU

O FAKTORU OSNOVNE MIROVINE OD 1. SIJEČNJA 2015.

Članak 1.

Faktor osnovne mirovine od 1. siječnja 2015. iznosi 0,75.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2015.

Klasa: 041-01/15-02/2

Urbroj: 341-99-01/01-15-7

Zagreb, 31. ožujka 2015.

Predsjednica

Upravnog vijeća Hrvatskog zavoda za mirovinsko osiguranje

Mirjana Rađenović, v. r.
### NN 38/2015 (3.4.2015.), Ispravak Naredbe o razvrstaju luka otvorenih za javni promet na području Primorsko-goranske županije

MINISTARSTVO POMORSTVA, PROMETA I INFRASTRUKTURE

801

Nakon uspoređivanja s izvornim tekstom utvrđena je pogreška u Naredbi o razvrstaju luka otvorenih za javni promet na području Primorsko-goranske županije objavljene u »Narodnim novinama« broj 3 od 9. siječnja 2015. godine, te se daje

ISPRAVAK

NAREDBE O RAZVRSTAJU LUKA OTVORENIH ZA JAVNI PROMET NA PODRUČJU PRIMORSKO-

-GORANSKE ŽUPANIJE

U točki I., stavku 1., podtočki 2., pod rednim brojem 25) umjesto riječi »luka Silo« treba stajati »luka Šilo«.

Klasa: 011-01/10-02/85

Urbroj: 530-03-15-9

Zagreb, 24. ožujka 2015.

Ministar

dr. sc. Siniša Hajdaš Dončić, v. r.

38 03.04.2015 Ispravak Naredbe o razvrstaju luka otvorenih za javni promet na području Primorsko-goranske županije

38 03.04.2015 Ispravak Naredbe o razvrstaju luka otvorenih za javni promet na području Primorsko-goranske županije
### NN 38/2015 (3.4.2015.), Ispravak Odluke o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

802

Nakon usporedbe s izvornim tekstom utvrđena je pogreška u Odluci o utvrđivanju Osnovne liste lijekova Hrvatskog zavoda za zdravstveno osiguranje koja je objavljena u »Narodnim novinama«, broj 29 od 16. ožujka 2015. godine te se daje

ISPRAVAK

ODLUKE O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

U Odluci o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine«, broj 29/15.), u Osnovnoj listi lijekova pod indikacijama umjesto teksta indikacije:

»1. Prva linija liječenja metastatskog raka bubrega svijetlih stanica, primijenjen kao monoterapija. Kriteriji za primjenu – 1. ECOG 0-1, 2. Nepostojanje CNS presadnica, 3. AST i ALT <5x gornja granica normalne vrijednosti, 4. Klirens kreatinina >= 30 ml/min. Odobrava se primjena terapije za 3 mjeseca nakon kojih se provodi provjera učinka terapije. Nastavak liječenja moguć je isključivo kod pozitivnog tumorskog odgovora na provedeno liječenje (kompletna ili djelomična remisija ili stabilna bolest) do progresije bolesti. Liječenje odobrava Bolničko povjerenstvo za lijekova na prijedlog internističkog onkologa ili specijalista radioterapije i onkologije. 2. Za liječenje bolesnika s uznapredovalim sarkomom mekih tkiva u 2. liniji liječenja nakon neuspješnog liječenja antraciklinima i ifosfamidom ili za liječenje bolesnika, koji ne mogu primati te lijekove. Liječenje pojedinih podtipova uznapredovalog sarkoma mekih tkiva potrebno je provesti u skladu sa podacima navedenim u Sažetku opisa svojstava lijeka. Liječenje odobrava Bolničko povjerenstvo za lijekove na prijedlog internističkog onkologa ili specijalista radioterapije i onkologije.« pod oznakom indikacije NL421 treba stajati tekst:

»1. Prva linija liječenja metastatskog raka bubrega svijetlih stanica, primijenjen kao monoterapija. Kriteriji za primjenu – 1. ECOG 0-1, 2. Nepostojanje CNS presadnica, 3. AST i ALT <5x gornja granica normalne vrijednosti, 4. Klirens kreatinina >= 30 ml/min. Odobrava se primjena terapije za 3 mjeseca nakon kojih se provodi provjera učinka terapije. Nastavak liječenja moguć je isključivo kod pozitivnog tumorskog odgovora na provedeno liječenje (kompletna ili djelomična remisija ili stabilna bolest) do progresije bolesti. Liječenje odobrava Bolničko povjerenstvo za lijekove na prijedlog internističkog onkologa ili specijalista radioterapije i onkologije.«

Klasa: 025-04/15-01/51

Urbroj: 338-01-01-15-03

Zagreb, 2. travnja 2015.

Ravnateljica

Tatjana Prenđa Trupec, mag. ing. el. MBA, v. r.
### NN 39/2015 (8.4.2015.), Odluka o razrješenju člana Vijeća za zaštitu tržišnog natjecanja

HRVATSKI SABOR

804

Na temelju članka 81. Ustava Republike Hrvatske i članka 27. stavka 4. Zakona o zaštiti tržišnog natjecanja (»Narodne novine«, br. 79/09. i 80/13.) Hrvatski sabor na sjednici 27. ožujka 2015. donio je

ODLUKU

O RAZRJEŠENJU ČLANA VIJEĆA ZA ZAŠTITU TRŽIŠNOG NATJECANJA

Razrješuje se MLADEN CEROVAC dužnosti člana Vijeća za zaštitu tržišnog natjecanja, s danom 14. travnja 2015., radi isteka mandata.

Klasa: 022-03/15-01/35

Zagreb, 27. ožujka 2015.

HRVATSKI SABOR

Predsjednik

Hrvatskoga sabora

Josip Leko, v. r.
### NN 39/2015 (8.4.2015.), Odluka o imenovanju predsjednika Vijeća za zaštitu tržišnog natjecanja

HRVATSKI SABOR

805

Na temelju članka 81. Ustava Republike Hrvatske i članka 27. stavka 4. Zakona o zaštititi tržišnog natjecanja (»Narodne novine«, br. 79/09. i 80/13.) Hrvatski sabor na sjednici 27. ožujka 2015. donio je

ODLUKU

O IMENOVANJU PREDSJEDNIKA VIJEĆA ZA ZAŠTITU TRŽIŠNOG NATJECANJA

Imenuje se MLADEN CEROVAC predsjednikom Vijeća za zaštitu tržišnog natjecanja, s danom 15. travnja 2015.

Klasa: 022-03/15-01/35

Zagreb, 27. ožujka 2015.

HRVATSKI SABOR

Predsjednik

Hrvatskoga sabora

Josip Leko, v. r.
### NN 39/2015 (8.4.2015.), Rješenje o imenovanju zamjenika ravnatelja Državnog zavoda za statistiku

VLADA REPUBLIKE HRVATSKE

806

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014), članka 52. stavka 3. Zakona o sustavu državne uprave (»Narodne novine«, br. 150/2011 i 12/2013) i članka 74.a stavka 1. Zakona o državnim službenicima (»Narodne novine«, br. 92/2005, 107/2007, 27/2008, 34/2011, 49/2011, 150/2011, 34/2012, 49/2012 – pročišćeni tekst, 37/2013, 38/2013 i 1/2015), Vlada Republike Hrvatske je na sjednici održanoj 2. travnja 2015. godine

RJEŠENJE

O IMENOVANJU ZAMJENIKA RAVNATELJA DRŽAVNOG ZAVODA ZA STATISTIKU

Imenuje se ROBERT KNEŽEVIĆ zamjenikom ravnatelja Državnog zavoda za statistiku, na razdoblje od četiri godine.

Klasa: 080-02/15-01/57

Urbroj: 5030115/1-15-02

Zagreb, 2. travnja 2015.

Predsjednik

Zoran Milanović, v. r.
### NN 39/2015 (8.4.2015.), Rješenje o imenovanju ravnateljice Agencije za ozakonjenje nezakonito izgrađenih zgrada

VLADA REPUBLIKE HRVATSKE

807

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 37. i stavka 1. Zakona o postupanju s nezakonito izgrađenim zgradama (»Narodne novine«, br. 86/2012 i 143/2013), Vlada Republike Hrvatske je na sjednici održanoj 2. travnja 2015. godine donijela

RJEŠENJE

O IMENOVANJU RAVNATELJICE AGENCIJE ZA OZAKONJENJE NEZAKONITO IZGRAĐENIH ZGRADA

Imenuje se JASMINKA KEČANOVIĆ ŠIMEC ravnateljicom Agencije za ozakonjenje nezakonito izgrađenih zgrada.

Klasa: 080-02/15-01/58

Urbroj: 5030115/1-15-02

Zagreb, 2. travnja 2015.

Predsjednik

Zoran Milanović, v. r.